## Rješenje kojim se odobravaju izmjene i dopune, te pročišćeni tekst Statuta i novi tekst Informativnog prospekta Raiffeisen Zatvorenog dobrovoljnog mirovinskog fonda Sindikata hrvatskih željezničara

### NN 69/2009 (17.6.2009.), Rješenje kojim se odobravaju izmjene i dopune, te pročišćeni tekst Statuta i novi tekst Informativnog prospekta Raiffeisen Zatvorenog dobrovoljnog mirovinskog fonda Sindikata hrvatskih željezničara

69 17.06.2009 Rješenje kojim se odobravaju izmjene i dopune, te pročišćeni tekst Statuta i novi tekst Informativnog prospekta Raiffeisen Zatvorenog dobrovoljnog mirovinskog fonda Sindikata hrvatskih željezničara

HRVATSKA AGENCIJA ZA NADZOR FINANCIJSKIH USLUGA

1713

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05), članka 39. stavak 2. i članka 107. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07) i članka 8. Pravilnika o informativnom prospektu dobrovoljnog mirovinskog fonda (»Narodne novine« br. 113/03), Hrvatska agencija za nadzor financijskih usluga, odlučujući o zahtjevu Raiffeisen mirovinskog društva za upravljanje dobrovoljnim mirovinskim fondovima d.o.o., Zagreb, Magazinska 69, u predmetu odobrenja izmjena i dopuna Statuta i Informativnog prospekta Raiffeisen zatvorenog dobrovoljnog mirovinskog fonda Sindikata hrvatskih željezničara, na sjednici održanoj 4. lipnja 2009. godine donosi:

RJEŠENJE

1. Odobravaju se izmjene i dopune, te pročišćeni tekst Statuta Raiffeisen Zatvorenog dobrovoljnog mirovinskog fonda Sindikata hrvatskih željezničara, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69.

2. Odobrava se novi tekst Informativnog prospekta Raiffeisen Zatvorenog dobrovoljnog mirovinskog fonda Sindikata hrvatskih željezničara, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69.

3. Ovo Rješenje objavit će se u »Narodnim novinama«.

Obrazloženje

Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69, (u daljnjem tekstu: Društvo), dostavilo je 24. studenoga 2008. godine, klasa: UP/I-140-01/08-33/17, urbroj: 383-113-07-1 zahtjev za odobrenje izmjena i dopuna Statuta i Informativnog prospekta Raiffeisen Zatvorenog dobrovoljnog mirovinskog fonda Sindikata hrvatskih željezničara sukladno odredbama članka 39. stavak 2. i članka 107. stavka 3. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), a u svezi usklađenja s odredbama Zakona o izmjenama i dopunama Zakona o obveznim i dobrovoljnim mirovinskim fondovima (»Narodne novine« br. 71/07).

Nakon zatraženog ispravka Društvo je dostavilo 24. prosinca 2008., 26. siječnja i 10. ožujka 2009., Odluku o izmjenama i dopunama Statuta i Informativnog prospekta Raiffeisen Zatvorenog dobrovoljnog mirovinskog fonda Sindikata hrvatskih željezničara, te ispravljeni pročišćeni tekst Statuta i novi tekst Informativnog prospekta Raiffeisen dobrovoljnog mirovinskog fonda.

Pregledom navedene dokumentacije utvrđeno je da su izmjene i dopune, te pročišćeni tekst Statuta Raiffeisen Zatvorenog dobrovoljnog mirovinskog fonda Sindikata hrvatskih željezničara sukladne članku 39. Zakona o obveznim i dobrovoljnim mirovinskim fondovima. Također je utvrđeno da je novi tekst Informativnog prospekta Raiffeisen dobrovoljnog mirovinskog fonda sukladan članku 107. Zakona o obveznim i dobrovoljnim mirovinskim fondovima i člancima 2., 3., 4., 5., 6. i 7. Pravilnika o informativnom prospektu dobrovoljnog mirovinskog fonda (»Narodne novine« br. 113/03).

Slijedom navedenog Uprava Hrvatske agencije za nadzor financijskih usluga odobrila je izmjene i dopune, te pročišćeni tekst Statuta i novi tekst Informativnog prospekta Raiffeisen Zatvorenog dobrovoljnog mirovinskog fonda Sindikata hrvatskih željezničara.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/08-33/17

Urbroj: 326-113-09-8

Zagreb, 4. lipnja 2009.

Zamjenik predsjednika Uprave
Ivan Vrljić, v. r.

Rješenje, NN 69/2009-1713